Diari Oficial de la Generalitat Valenciana


Sumari del DOGV 9148, del 11-08-2021 (2021/8513)

RESOLUCIÓ de 3 d'agost de 2021, de la Conselleria de Cultura i Esport, de concessió de subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9148

Data del DOGV
:   11-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8513


Data del document
:   03-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 d'agost de 2021, de la Conselleria de Cultura i Esport, de concessió de subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori. [2021/8513]  
Per Resolució de 23 d'abril de 2021, de la Conselleria d'Educació, Cultura i Esport (DOGV 9073, 30.04.2021), es convoquen per al 2021 les subvencions per a actuacions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori.  
Consta acreditat que existeix consignació pressupostària suficient en l'aplicació 71.24.30.374.47.3, línia S8227000 de la Llei de pressupostos de la Generalitat per a l'exercici 2021, per a la recuperació de les construccions de pedra en sec.  
Finalitzat el termini de presentació de sol·licituds, acompanyades de la corresponent documentació, es reuneix la comissió de valoració prevista en l'article 7 de l'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018), per la qual s'estableixen les bases reguladores de la concessió de subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori, i es valoren les sol·licituds conforme als criteris d'atorgament, selecció i valoració previstos en l'article 9 de l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'Ordre 17/2018 (DOGV 8815, 19.05.2020), i a l'emissió de l'informe en el qual es concreta el resultat de la valoració, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Per tot això, vist l'informe de la comissió tècnica de valoració en el qual es concreten els resultats de l'avaluació de les sol·licituds, l'informe de l'òrgan instructor, de data 27 de juliol de 2021, en el qual es constata que les persones beneficiàries compleixen amb tots els requisits per a accedir a les subvencions i la proposta definitiva de resolució. Per tot això, en compliment del preceptuat en l'article 160.4 de la Llei 1/2015, de 6 de febrer d'hisenda pública, del sector públic instrumental i de subvencions, així com en l'article 10 de l'Ordre 17/2018, de 9 de maig, i de conformitat amb el Decret 173/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Educació, Cultura i Esport i la delegació de competències establida en la parte resolutiva quarta, apartat 1, de la Resolució de 26 d'octubre de 2016 (DOGV 7906, 28.10.2016) del conseller d'Educació, Investigació, Cultura i Esport, sobre delegació de competències en determinats òrgans, en la qual es delega la persona titular de la direcció general dins del seu àmbit competencial, per als actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, resolc:  
  
  
Primer  
Concedir les subvencions per l'import total de 297.570,60 euros a càrrec de la línia de subvenció S8227000, capítol VII, del programa 454.10, per a ajudes per a la catalogació de béns immobles de pedra en sec, així com per a la promoció, la recuperació, manteniment, conservació i protecció de l'arquitectura de la pedra en sec en el nostre territori dels pressupostos de l'exercici 2021, a les persones sol·licitants que s'assenyalen en l'annex I-A i en l'annex I-B.  
  
Segon  
Desestimar les sol·licituds que s'assenyalen en l'annex II-A i en l'annex II-B pels motius que s'especifiquen en cada cas.  
  
Tercer  
Incloure en l'annex II-A i en l'annex II-B, de conformitat amb l'ordre de prelació establit per la Comissió de Valoració en el seu informe en el qual es concreta el resultat de l'avaluació efectuada, una relació ordenada de totes les sol·licituds que complint les condicions administratives i tècniques establides en les bases reguladores per a adquirir la condició de beneficiàries, no hagen sigut estimades per depassar-se la quantia màxima de crèdit fixat en la convocatòria, amb indicació de la puntuació atorgada a cadascuna d'aquestes en funció dels criteris de valoració hi previstos.  
  
Quart  
Incorporar en l'annex III d'aquesta resolució el contingut mínim que ha d'incloure la fitxa a emplenar per part de les persones beneficiàries dels inventaris subvencionats (modalitat A catalogació de les construccions de pedra en sec). Segons el que es disposa en la part resolutiva novena de la Resolució de 23 d'abril de 2021 en el termini d'un mes a partir del lliurament de la documentació justificativa de l'execució dels treballs, i a partir de les fitxes redactades, segons el model facilitat, hauran d'incorporar les dades dels elements inventariats a l'aplicació existent en el següent enllaç https://patrimoniocultural.edu.gva.es/inmuebles. Per a això, se'ls facilitarà des del Servei de Patrimoni Cultural de la Conselleria d'Educació, Cultura i Esport la corresponent identificació i clau d'accés, i caldrà l'accés mitjançant certificat digital.  
  
  
Cinqué  
La publicació d'aquesta resolució tindrà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat valenciana.  
  
Sisé  
Conforme al que s'estableix en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'Administració autonòmica per import superior a 10.000 euros, haurà de donar l'adequada publicitat a aquesta, i haurà d'indicar, almenys, l'entitat pública concedent, l'import rebut i la inversió o actuació subvencionada. La difusió d'aquesta informació es realitzarà preferentment a través de les corresponents pàgines web.  
  
Seté  
Les persones beneficiàries d'aquestes subvencions hauran de complir amb les obligacions establides en l'article 13 de l'Ordre 17/2018, de 9 de maig. S'ha de recordar que les actuacions han de seguir les pautes de la construcció tradicional de la pedra seca, tal com es descriu en l'Ordre 73/2016, de 18 de novembre, de la Conselleria de Educació, Investigació, Cultura i Esport, per la qual es declara bé de rellevància local immaterial la tècnica constructiva tradicional de la pedra en sec en la Comunitat Valenciana.  
  
Huité  
La no execució de l'actuació completa segons la documentació aportada podrà donar lloc a la pèrdua de la subvenció o la minoració, si és el cas, de la part proporcional al treball executat segons l'informe del/de la tècnic/a representant de l'Administració, prèvia audiència en tots dos casos de la persona interessada.  
  
Nové  
El termini de presentació de la documentació justificativa de la subvenció serà fins al 12 de novembre de 2021, establida en el resolc dècim de la resolució de 23 d'abril de 2021 per la qual es convoquen per al 2021 les subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori.  
  
El pagament de les subvencions es farà efectiu una vegada realitzada i justificada l'actuació, de conformitat amb l'article 15 de l'Ordre 17/2018, de 9 de maig, la part resolutiva deu de la Resolució de 23 d'abril de 2021, i la Llei 1/2015, de 6 de febrer, d'hisenda pública, sector públic instrumental i subvencions. Així mateix, hauran d'acreditar-se en la justificació l'import, procedència i aplicació dels fons propis o altres subvencions o recursos amb els quals hagen sigut finançades les activitats subvencionades.  
  
Desé  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà a la seua publicació. Igualment podrà interposar-se directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/ 1998, de 13 de juliol, reguladora de la jurisdicció contenciosa administrativa  
  
València, 3 d'agost de 2021.- La directora general de Cultura i Patrimoni (p. d. Resolució de 26 d'octubre de 2016, DOGV 7906 / 28.10.2016): Carmen Amoraga Toledo.